  Анжелика Тихонова корреспондент Удмуртиын 18-тӥ куартолэзе потон уе интыосын кынтыны быгатоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Кӧснуналэ улосвылын пильмаськылоз, интыосын дырын-дырын ӧжытак зорылоз. Тӧл уйпал но шундыпуксён вискысь уйин секундскын 6-11 метре пельтоз, нуназе – 9-14 метре. Уйин +2…+7 градус луоз, музъем вылын интыосын 0…-1 градусозь кынтоз, кӧснуналэ нуназе +8…+13 градус возиськоз. Омыр зӥбет луло узвесь юбоя 741 миллиметр луоз, омырлэн мускытлыкез – 63 процент.  Тодэ вайытом, куазез эскерисьёс азьвылгес веразы вал, 19-тӥ куартолэзе потон уе быдэс элькунлэн интывылаз кынтоз шуыса бадӟым луонлык вань шуыса.  Тегъёс: МЧС Удмуртия инкуазь тулыс кынтылон  